राघव ने उन्हें लगाया गले, किस भी किया, मीका के गाने पर कपल ने लगाए ठुमके
Parineeti Chopra Raghav Chadha Engagement Ceremony - Follow Parineeti Raghav Engagement Latest News On Dainik Bhaskar. दिल्ली के कपूरथला हाउस में 13 मई को परिणीति चोपड़ा और AAP सांसद राघव चड्ढा ने सगाई की। सेरेमनी में परिणीति ने उनकी फिल्म केसरी के गाने वे माही पर लिपसिंक किया और गाने को राघव को डेडीकेट भी किया
दिल्ली के कपूरथला हाउस में 13 मई को परिणीति चोपड़ा और AAP सांसद राघव चड्ढा ने सगाई की। सेरेमनी में परिणीति ने उनकी फिल्म केसरी के गाने माही वे पर लिपसिंक किया और गाने को राघव को डेडीकेट भी किया। इससे जुड़ा वीडियो सोशल मीडिया पर सामने आया है।
परिणीति ने राघव को डेडिकेट किया फिल्म का गाना 
वीडियो में परिणीति गाने की धुन के साथ एक्सप्रेशंस देते हुए राघव को गले लगा रही हैं। इस बीच राघव ने परिणीति के गाल पर किस किया और उन्हें गले लगा लिया। वीडियो में परिणीति के पिता पवन चोपड़ा भी उनके पीछे खड़े दिख रहे हैं और मुस्कुरा रहे हैं।
मीका सिंह ने भी सेरेमनी में किया परफॉर्म 
सिंगर मीका सिंह ने भी फंक्शन में राघव-परिणीति के लिए गाना गाया। मीका की परफॉर्मेंस पर स्टेज पर परिणीति-राघव ने हल्के-फुल्के डांस स्टेप्स भी किए।
फैंस ने की राघव-परिणीति की जोड़ी की तारीफ 
सोशल मीडिया पर इस वीडियो पर यूजर्स लगातार कमेंट कर रहे हैं। एक यूजर ने लिखा- ये दोनों अपने रिलेशनशिप को लेकर कितना शांत रहते थे। आज देखो असली प्यार! वहीं एक यूजर ने लिखा- उन्हें खुश देखकर बहुत अच्छा लग रहा है।
राघव-परिणीति की सगाई सेरेमनी में दिल्ली के CM अरविंद केजरीवाल, पंजाब के CM भगवंत मान, राज्यसभा सांसद कपिल सिब्बल भी पहुंचे थे।